[{"text_idx": "#000002", "text": "Cymerodd plant ran hefyd yn yr ymgyrch i gynhyrchu mwy o fwyd er mwyn lleddfu\u2019r prinderau a achoswyd gan ymgyrch y llongau-U yn erbyn llongau masnach. Ffynhonnell: Amgueddfa Tref Hwlffordd."}, {"text_idx": "#000003", "text": "Plant o Ysgol Hook ym mis Medi 1918 gyda thuniau a basgedi casglu ar gyfer hel mwyar duon i wneud jam i\u2019r milwyr. Ffynhonnell: Amgueddfa Tref Hwlffordd."}, {"text_idx": "#000006", "text": "I bobl gyffredin Sir Benfro, y plant yn eu plith, mae\u2019n debyg mai ymosodiadau\u2019r llongau-U ym Mo\u0302r Iwerddon a Sianel San Sio\u0302r oedd eu profiad mwyaf uniongyrchol ac erchyll o\u2019r rhyfel. Drwy gydol y rhyfel ildiodd y moroedd gynhaeaf trasig o longwyr a laddwyd gan longau tanfor a gweddillion llwythi\u2019r llongau a suddwyd. Darganfu plant Ysgol Bosherston danc olew ar y traeth yn Broad Haven a oedd wedi cael ei ollwng gan long danfor Almaenig. Yn llyfr log yr ysgol ar gyfer 4 Mehefin 1915 mae cofnod i\u2019r ysgol ddefnyddio\u2019r tanc fel gwrthrych ar gyfer dysgu braslunio a mathemateg. Yn llyfr log Ysgol Stagbwll, cofnodir ym mis Tachwedd 1916 i\u2019r plant gael eu hanfon i Draeth Barafundle i gasglu glo a oedd wedi golchi i\u2019r lan ar o\u0302l i long gael ei suddo. Gwelodd plant ysgol Martletwy awyren am y tro cyntaf ar 31 Mai 1916, ac ar draws y sir byddai plant yn gweld awyrlongau Prydeinig yn sleifio heibio\u2019n ddistaw."}]